Na temelju članka 26. st. 2. Zakona o predškolskom odgoju i obrazovanju („Narodne novine“ broj 10/97, 107/07 i 94/13) Upravno vijeće Dječjeg vrtića „Zrno“ Virje, raspisuje

**N A T J E Č A J**

za popunu radnog mjesta u Dječjem vrtiću “Zrno” Virje i to:

* čistač/ica - 1 izvršitelj/ica na neodređeno vrijeme uz obavezni probni rok od 3 mjeseca s početkom rada od 27. prosinca 2018. godine.

Uvjeti za radno mjesto:

* završena osnovna škola

Uz prijavu su kandidati dužni priložiti:

* kratak životopis s opisom dosadašnjih radnih mjesta,
* svjedodžbu kao dokaz o završenoj školi (preslika),
* uvjerenje o nekažnjavanju (ne starije od 6 mjeseci),
* osobnu iskaznicu i domovnicu (preslika),
* potvrda HZMIO ili druga isprava o radnom iskustvu,
* izjava da ne postoji zapreka za obavljanje poslova iz članka 25. Zakona o predškolskom odgoju i obrazovanju (izjava mora obuhvatiti sve slučajeve iz navedenog članka, a obrazac izjave može se preuzeti na internetskim stranicama Dječjeg vrtića “Zrno” Virje [www.dv-zrno-virje.hr](http://www.dv-zrno-virje.hr) )

Kandidat koji bude izabran dužan je priložiti i uvjerenje o zdravstvenoj sposobnosti kojim se dokazuje ispunjavanje općeg uvjeta zdravstvene sposobnosti za obavljanje poslova radnog mjesta. Ako izabrani kandidat ne dostavi uvjerenje o zdravstvenoj sposobnosti smatrat će se da ne ispunjava uvjete propisane natječajem.

Dječji vrtić će za odabranog kandidata sukladno članku 26. Zakona o predškolskom odgoju i obrazovanju, provjeriti dokaze o nepostojanju zapreka za zasnivanje radnog odnosa iz članka 25. Zakona o predškolskom odgoju i obrazovanju.

Na natječaj se mogu javiti osobe oba spola sukladno članku 13. stavku 2. Zakona o ravnopravnosti spolova.

Rok za podnošenje prijava je 8 dana od dana objave natječaja na službenim internetskim stranicama Dječjeg vrtića “Zrno” Virje zaključno sa 13. prosincem 2018., a objavit će se i na oglasnoj ploči Dječjeg vrtića “Zrno” Virje i pri Hrvatskom zavodu za zapošljavanje.

Prijave poslati u zatvorenoj omotnici s naznakom „Za natječaj“, na adresu: Dječji vrtić „Zrno“ Virje, Frana Lugarića 50, 48326 Virje.

Nepravovremene i nepotpune zamolbe neće se razmatrati.

Dječji vrtić „Zrno“ Virje zadržava pravo, bez obrazloženja, ne prihvatiti nijednu prijavu odnosno poništiti javni natječaj. Svi kandidati će biti pismenim putem obaviješteni o rezultatima natječaja.

**DJEČJI VRTIĆ „ZRNO“ VIRJE**

**UPRAVNO VIJEĆE**